Kabinet Malaysia

Kabinet Malaysia atau Jemaah Menteri (Tulisan Jawi: جماعه منتري) ialah sebuah badan eksekutif kerajaan Malaysia. Kabinet diketuai oleh Perdana Menteri dan merupakan sebuah majlis menteri-menteri yang bertanggungjawab kepada Parlimen. Seperti yang diperuntukkan dalam Perkara 43 Perlembagaan Persekutuan Malaysia, anggota Kabinet hanya boleh dipilih daripada mana-mana Majlis Parlimen iaitu Dewan Rakyat ataupun Dewan Negara. Kebiasaannya, Yang di-Pertuan Agong melantik semua menteri atas nasihat Perdana Menteri. Namun begitu, seorang Perdana Menteri hendaklah dilantik terlebih dahulu dari Dewan Rakyat.

Anggota Kabinet sering dilantik daripada majlis terendah bagi Parlimen, Dewan Rakyat Malaysia. Walaupun Timbalan Menteri dan/atau Setiausaha Parlimen dilantik mengikut setiap portfolio, tetapi mereka tidak termasuk dalam Kabinet. Kabinet seringkali bermesyuarat secara mingguan, setiap Rabu.

Barisan kabinet, dan jumlah portfolionya bergantung besar terhadap kehendak Perdana Menteri.

Gaji pokok seorang menteri kabinet ialah RM14,907.20 manakala timbalannya mendapat RM10,847.65 sebulan.

Kabinet Malaysia yang terkini

Kabinet terbaharu telah diumumkan pada 2 Disember 2022 oleh Perdana Menteri ke-10, Dato Seri Anwar Ibrahim.

Menteri 

Berikut merupakan senarai menteri yang dilantik di bawah kabinet ini. 
Senarai Kementerian di Malaysia

Timbalan Menteri 
Berikut merupakan senarai timbalan menteri yang dilantik di bawah kabinet ini.

Perubahan 
Di bawah Kabinet Anwar :
Berdasarkan perubahan yang dibuat di bawah Kabinet Anwar.
 Jawatan Timbalan Perdana Menteri ditambah daripada satu kepada dua.
 Kementerian Pertanian dan Industri Makanan diubah namanya kepada Kementerian Pertanian dan Keterjaminan Makanan.
 Kementerian Perdagangan Dalam Negeri dan Hal Ehwal Pengguna diubah namanya kepada Kementerian Perdagangan Dalam Negeri dan Kos Sara Hidup.
 Kementerian Tenaga dan Sumber Asli (KeTSA) dan Kementerian Alam Sekitar dan Air (KASA) digabungkan menjadi satu kementerian dengan nama Kementerian Sumber Asli, Alam Sekitar dan Perubahan Iklim. Portfolio tenaga (di bawah KeTSA lama) dan air (di bawah KASA lama) dikatakan berada di bawah kementerian baru.
 Kementerian Perumahan dan Kerajaan Tempatan diubah namanya kepada Kementerian Pembangunan Kerajaan Tempatan. Tetapi, tiada maklumat diberikan sama ada portfolio perumahan kekal di bawah kementerian ini atau dipindahkan ke kementerian lain.
 Kementerian Pembangunan Luar Bandar diubah namanya kepada Kementerian Kemajuan Desa dan Wilayah. Wilayah Persekutuan dikatakan diletakkan di bawah kementerian baru.
 Kementerian Pelancongan, Seni dan Budaya diubah namanya kepada Kementerian Pelancongan. Tetapi, tiada maklumat diberikan sama ada portfolio seni dan budaya kekal di bawah kementerian ini atau dipindahkan ke kementerian lain.
 Portfolio hal ehwal ekonomi dikeluarkan daripada Jabatan Perdana Menteri dan diserahkan kepada kementerian baru, iaitu Kementerian Ekonomi.
 Menteri di Jabatan Perdana Menteri Malaysia (Agama) dan Menteri Perpaduan tidak mempunyai timbalan menteri.

Rujukan

Pautan luar 

Senarai menteri Jabatan Perdana Menteri 
Senarai timbalan menteri Jabatan Perdana Menteri 

 
Kerajaan Persekutuan Malaysia
Kabinet kebangsaan